- બાયડ તાલુકાના સાઠંબા પંથકમાં વર્ષોથી કવોરી ઉદ્યોગ બેરોકટોક ધમધમી રહ્યો છે. ખનીજ માફિયાઓ અને અધિકારીઓની મિલીભગતથી ચાલતા આ ઉદ્યોગને કારણે સાઠંબા સહીત આસપાસના ગામોના લોકોના આરોગ્ય સામે ખતરો તોળાઈ રહ્યો છે. ખનીજ માફિયાઓ પણ નિયમોને નેવે મુકી આડેધડ ખોદકામ કરી રહ્યાં છે. ઉચ્ચ અધિકારીઓના આશિર્વાદથી સ્થાનિકોની લડતને અવગણીને પણ ખનન માફિયાઓ કવોરી ઉદ્યોગ ચાલુ રાખી કરોડોની કમાણી રળી રહ્યાં છે. પરંતું વહીવટી તંત્ર આવા ભૂમફિયાઓ સામે પગલાં લેવાને બદલે ખનન માફિયાઓ માટે લાલ જાજમ પાથરી રહ્યુ હોય તેમ જણાઈ રહ્યુ છે.